**CRNA GORA**

**OPŠTINA NIKŠIĆ**

**Komisija za raspodjelu sredstava za**

**podršku ženskom preduzetništvu**

Broj: 02 – 031-160

Nikšić, 25.01.2023. godine

Na osnovu člana 4 i člana 6 stav 3 Odluke o kriterijumima, načinu i postupku raspodjele sredstava za podršku ženskom preduzetništvu u opštini Nikšić („Službeni list CG - opštinski propisi”, broj: 046/20, 002/23 ), Komisija za raspodjelu sredstava za podršku ženskom preduzetništvu, raspisuje

**JAVNI KONKURS**

**ZA**

**RASPODJELU SREDSTAVA IZ BUDŽETA OPŠTINE NIKŠIĆ OPREDIJELJENIH ZA PODRŠKU ŽENSKOM PREDUZETNIŠTVU U 2023. GODINI**

**I** Pozivaju se preduzetnice i privredna društva u kojima su žene nosioci biznisa – osnivačica ili jedan od osnivača i izvršna direktorica društva (u daljem tekstu: društvo/preduzetnica), sa prebivalištem odnosno sjedištem na teritoriji opštine Nikšić, da dostave svoje prijave na Konkurs za raspodjelu sredstava iz budžeta opštine Nikšić namijenjenih ženama koje žele da pokrenu ili razvijaju sopstveni biznis za djelatnosti koje se osnivaju i registruju u skladu sa zakonom koji uređuje poslovanje privrednih subjekata.

Pravo na dodjelu sredstava iz stava I ovog člana mogu ostvariti nezaposlene žene i žene koje posluju najduže dvije godine prije objavljivanja javnog konkursa, koje žele da pokrenu ili unaprijede sopstveni biznis, a koje nijesu ostvarile pravo na neki vid finansijske podrške iz budžeta Opštine ili budžeta Države, u godini u kojoj se vrši raspodjela i godini koja joj prethodi.

**II** Sredstva predviđena Odlukom o budžetu opštine Nikšić za 2023. godinu raspodjeljuju se za bisnis planove kojima se naročito podstiče:

* ekonomski razvoj Opštine Nikšić,
* razvoj domaće radinosti,
* razvoj turizma i zanatstva,
* afirmacija i valorizacija kulturnog potencijala, tradicije i kulturne posebnosti Opštine, podizanje nivoa urbane kulture i očuvanja kulturne baštine,
* podstiče razvoj poljoprivrede i ruralnog područja (unapređenjem stočarstva, voćarstva, vinogradarstva, ratarstva, povrtlarstva, realizacijom programa na ruralnom području, zaštitom poljoprivrednog zemljišta, korišćenjem plodnog zemljišta),
* razvoj prerade poljoprivrednih proizvoda,
* razvoj organske poljoprivredne proizvodnje,
* doprinosi očuvanju životne sredine i održivog razvoja.

**III** Za sve nabrojane podsticaje, Odlukom o budžetu opštine Nikšić za 2023. godinu predviđeno je ukupno 40.000,00€.

Maksimalan iznos dodijeljenih sredstava za izabrani biznis plan, ne može iznositi više od 20% od ukupnog iznosa predviđenog Budžetom Opštine Nikšić za podršku ženskom preduzetništvu.

Društvo/preduzetnica može konkurisati za ukupan iznos ili za dio sredstava za realizaciju aktivnosti iz biznis plana i dužna je da to naznači.

Društvo/preduzetnica može konkurisati sa najviše dva biznis plana, a može biti podržana samo jedanim biznis planom.

**IV** Konkurs za raspodjelu sredstava otvoren je **45** dana od dana njegovog objavljivanja u dnevnom listu Pobjeda, putem web sajta opštine Nikšić i lokalnog javnog emitera

Modeli i obrasci za prijavu na Javni konkurs se mogu preuzeti sa sajta Opštine Nikšić www. **niksic.me.**

**V**  Preduzetnice koje žele da započnu sopstveni biznisdostavljaju, u zapečaćenoj koverti:

- prijavu za dodjelu bespovratnih sredstava (Obrazac 2);

- izrađen biznis plan (Model za prijavu biznis ideje);

- ovjerenu kopiju lične karte;

-pismo preporuka ili namjera;

- pet štampanih i jednu elektronsku verziju biznis plana na CD-u;

- izjavu da pod krivičnom i materijalnom odgovornošću potpisuju da nijesu dobile u tekućoj i prethodnoj godini bilo koju bespovratnu finansijsku podršku od Opštine i Države po nekom konkursu i da u tekućoj godini neće konkurisati prema tim institucijama za ostvarivanje navedene podrške;

-dokaz u smislu osvarivanja prava iz člana 20 stav 2 tačka 4 Odluke (žene sa invaliditetom i majke djece sa posebnim potrebama)

Preduzetnice koje planiraju razvoj poslovanjadostavljaju, u zapečaćenoj koverti:

- prijavu za dodjelu bespovratnih sredstava (Obrazac 2);

- izrađen biznis plan (Model za prijavu biznis ideje);

- ovjerenu kopiju lične karte;

-pismo preporuka ili namjera;

- pet štampanih i jednu elektronsku verziju biznis plana na CD-u;

-Rješenje o upisu krajnjeg korisnika u CRPS;

- Rješenje o registraciji za PDV ako je krajnji korisnik obveznik PDV-a;

- Važeći statut društva;

- original ili ovjerenu kopiju obrasca ovjerenih potpisa lica ovlašćenih za zastupanje (OP) i važeći karton deponovanih potpisa;

- potvrdu Poreske uprave o urednom izmirivanju poreza i doprinosa ne stariju od 30 dana;

- komplet obrazaca za godišnje račune (Bilans stanja, Bilans uspjeha, Bruto bilans (Zaključni list), analitiku kupaca i dobavljača za prethodnu godinu, izuzev kod preduzetnica koje nijesu u obavezi da sastavljaju finansijske izvještaje;

- odgovarajući obrazac za poslednji mjesec uplate poreza i doprinosa za zaposlene ovjeren od Poreske uprave, kao dokaz broja zaposlenih;

- Izjavu da pod krivičnom i materijalnom odgovornošću potpisuju da nijesu dobile u tekućoj i prethodnoj godini bilo koju bespovratnu finansijsku podršku od Opštine i Države po nekom konkursu i da u tekućoj godini neće konkurisati prema tim institucijama za ostvarivanje navede podrške;

-dokaz u smislu ostvarivanja prava iz člana 20 stav 2 tačka 4 Odluke (žene sa invaliditetom i majke djece sa posebnim potrebama)

Po službenoj dužnosti Komisija pribavlja potvrde o neosuđivanosti za krivična djela protiv privrede i krivična djela protiv imovine. (Za pribavljanje ovih potvrda potrebni su podaci o imenu oca, djevojačkom prezimenu i mjestu rođenja, koje podatke treba navesti u prijavi).

**VI**  Biznis plan, koji se popunjava u datom modelu, treba da sadrži:

1. Osnovne podatke:

 -Rezime,

 -Misija i cilj projekta,

 -Podaci o društvu i

 -Analiza dosadašnjeg poslovanja

2. Analiza tržišta:

 -Prodajno tržište,

 -Nabavno tržište i

 -Analiza konkurencije

3. Proizvod, proizvodni program;

4. Zaposlenost i kvalifikaciona struktura;

5. Lokacija;

6. Predračun investicionih ulaganja;

7. Izvori finansiranja;

8. Rashodi poslovanja:

 - Investicioni troškovi (Amortizacija; Investiciono održavanje; Kamate; Osiguranje) i

 - Tekući troškovi (Materijalni troškovi; Obračun bruto zarada; Ostali nematerijalni troškovi);

9. Zaključak i prateća dokumentacija.

Biznis planovi koji se neće podržati su:

- Aktivnosti koje su u nadležnosti ili odgovornosti Vlade Crne Gore, kao što je formalno obrazovanje, formalna zdravstvena zaštita i sl;

- Biznis planovi kojima se traže finansijska sredstva za kupovinu i raspodjelu humanitarne pomoći;

- Biznis planovi koji se isključivo temelje na jednokratnoj izradi, pripremi i štampanju knjiga, brošura, biltena, časopisa i slično, ukoliko objava takvih publikacija nije dio nekog šireg programa ili sveobuhvatnijih i kontinuiranih aktivnosti;

- Aktivnost koja se smatra nezakonitom ili štetnom po okolinu i opasnom za ljudsko zdravlje: igre na sreću, duvan, alkoholna pića (izuzev proizvodnje vina, domaćih rakija i kraft piva);

- Nemoralne i nelegalne aktivnosti.

**VII** Komisija vrši raspodjelu sredstava na osnovu pristiglih prijava na konkurs, cijeneći kriterijume propisane članom 20 Odluke o kriterijumima, načinu i postupku raspodjele sredstava za podršku ženskom preduzetništvu u opštini Nikšić („Službeni list CG – opštinski propisi”, broj: 46/20, 002/23).

**VIII** Informacije o svim pitanjima od značaja za učešće na Konkursu mogu se dobiti svakog radnog dana na telefon: +382 40 213 146; i/ili e-mail: gordana.tomovic@niksic.me; ivana.ceranic@niksic.me

**IX** - Prijava na konkurs se podnosi Komisiji na propisanom Obrascu u zapečaćenoj koverti, sa naznakom: ″Prijava na Konkurs za raspodjelu sredstava opredijeljenih za podršku ženskom preduzetništvu– ne otvaraj″ i predaje se neposredno u Građanski biro Opštine Nikšić (ul. Njegoševa br. 18) ili putem pošte, zaključno sa 13.03.2023. godine.

**PREDSJEDNICA KOMISIJE**

 **Biljana Vučurović**